CELEX: 62013TA0528
Language: el
Date: 2015-12-02 00:00:00
Title: Υπόθεση T-528/13: Απόφαση του Γενικού Δικαστηρίου της 2ας Δεκεμβρίου 2015 — Kenzo κατά ΓΕΕΑ — Tsujimoto (KENZO ESTATE) [Κοινοτικό σήμα — Διαδικασία ανακοπής — Διεθνής καταχώριση με προστασία που επεκτείνεται στην Ευρωπαϊκή Κοινότητα — Λεκτικό σήμα KENZO ESTATE — Προγενέστερο κοινοτικό λεκτικό σήμα KENZO — Σχετικός λόγος απαραδέκτου — Φήμη — Άρθρο 8, παράγραφος 5, του κανονισμού (ΕΚ) 207/2009 — Υποχρέωση αιτιολογήσεως — Άρθρο 75 του κανονισμού 207/2009 — Μερική απόρριψη της ανακοπής]

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/40
            
         Απόφαση του Γενικού Δικαστηρίου της 2ας Δεκεμβρίου 2015 — Kenzo κατά ΓΕΕΑ — Tsujimoto (KENZO ESTATE)
   (Υπόθεση T-528/13) (1)
   
   ([Κοινοτικό σήμα - Διαδικασία ανακοπής - Διεθνής καταχώριση με προστασία που επεκτείνεται στην Ευρωπαϊκή Κοινότητα - Λεκτικό σήμα KENZO ESTATE - Προγενέστερο κοινοτικό λεκτικό σήμα KENZO - Σχετικός λόγος απαραδέκτου - Φήμη - Άρθρο 8, παράγραφος 5, του κανονισμού (ΕΚ) 207/2009 - Υποχρέωση αιτιολογήσεως - Άρθρο 75 του κανονισμού 207/2009 - Μερική απόρριψη της ανακοπής])
   (2016/C 027/47)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Kenzo (Παρίσι, Γαλλία) (εκπρόσωποι: P. Roncaglia, G. Lazzeretti, F. Rossi και N. Parrotta, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: P. Bullock)
   
      Αντίδικος ενώπιον του τμήματος προσφυγών του ΓΕΕΑ, παρεμβαίνων ενώπιον του Γενικού Δικαστηρίου: Kenzo Tsujimoto (Οσάκα, Ιαπωνία) (εκπρόσωποι: A. Wenninger-Lenz, W. Von der Osten-Sacken και M. Ring, δικηγόροι)
   
      Αντικείμενο
   
   Προσφυγή κατά της αποφάσεως του δευτέρου τμήματος προσφυγών του ΓΕΕΑ της 3ης Ιουλίου 2013 (υπόθεση R 1363/2012-2), σχετικά με διαδικασία ανακοπής μεταξύ Kenzo και K. Tsujimoto.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 3ης Ιουλίου 2013 (υπόθεση R 1363/2012-2), στο μέτρο που απέρριψε την ανακοπή για τα προϊόντα των κλάσεων 29 έως 31 που καλύπτονται από την επέκταση της προστασίας διεθνούς καταχωρήσεως.
            
         
               2)
            
            
               Καταδικάζει το ΓΕΕΑ στα δικαστικά έξοδα στα οποία υποβλήθηκε η Kenzo στο πλαίσιο της παρούσας διαδικασίας.
            
         
               3)
            
            
               Το ΓΕΕΑ και ο Kenzo Tsujimoto φέρουν τα δικαστικά έξοδα στα οποία υποβλήθηκαν στο πλαίσιο της παρούσας διαδικασίας.
            
         
               4)
            
            
               Ο K. Tsujimoto φέρει τα δικαστικά του έξοδα και το ήμισυ των εξόδων στα οποία υποβλήθηκε η Kenzo στο πλαίσιο της διαδικασίας ενώπιον του τμήματος προσφυγών του ΓΕΕΑ.
            
         
      (1)  EE C 367 της 14.12.2013.